paragraph_text: Neuroznanost je interdisciplinarna te jedna od temeljnih medicinskih znanosti. Bavi se proučavanjem morfologije i funkcija zdravog živčanog sustava s naglaskom na mehanizmima kojima se ostvaruje njegova uloga glavnog kontrolnog i upravljačkog sustava organizma. Obuhvaća temeljnu neuroznanost, kliničku neuroznanost, bihevioralnu neuroznanost, kognitivnu neuroznanost, afektivnu neuroznanost, molekularnu neuroznanost, računalnu neuroznanost i sistemnu neuroznanost.